Anke is op 30 weke gebore en het 1.065kg geweeg. Sy was vir 24 uur op die ventilator en vir ‘n week op suurstof. Gelukkig het Delia die NICU goed geken, want sy het as radiografis gereeld x-strale van babatjies daar geneem so dit was nie vir haar so intimiderend soos vir ander mammas nie. Sy was dankaar, want sy het geweet dat klein Anke die beste sorg ontvang en tydens die 72 dae in die NICU het die personeel later soos familie gevoel.
Ek haal Delia se woorde aan om mee af te sluit: “Dis die diep waters wat ons leer swem. Die opdraandes wat ons fiks maak. Die vasklou wat ons sterk maak. Die uithou wat ons wenners maak. Maar dis ons geloof in die Almagtige God wat alles die moeite werd maak.”